b'\n_START_ARTICLE_\nGnuplot\n_START_SECTION_\nLlic\xc3\xa8ncia\n_START_PARAGRAPH_\nEncara que s\'anomeni d\'aquesta manera, aquest programa no t\xc3\xa9 cap relaci\xc3\xb3 amb el projecte GNU. Originalment, es va escollir el nom per evitar conflictes amb un altre programa de dibuix de gr\xc3\xa0fiques anomenat "newplot", que en angl\xc3\xa8s es pronuncia igual. Tamb\xc3\xa9 es va prendre en consideraci\xc3\xb3 la semblan\xc3\xa7a amb dos altres noms proposats, "llamaplot" i "nplot" (gnu, en angl\xc3\xa8s, significa nyu)._NEWLINE_El programa es distribueix de franc sota una llic\xc3\xa8ncia de programari lliure que en permet la c\xc3\xb2pia i modificaci\xc3\xb3 del seu codi font. Ara b\xc3\xa9, les seves modificacions nom\xc3\xa9s es poden redistribuir sota la forma de peda\xc3\xa7os (patches), i per tant, no \xc3\xa9s compatible amb la llic\xc3\xa8ncia GNU GPL. Tot i aix\xc3\xb2, moltes distribucions i paquets de la GNU el fan servir.'